موضوعين للنقاش حياكم احبتي
إضغط هنا للإخفاء
السلام عليكم ورحمة الله وبركاته
كيف الحال ياشباب
اول شي عندي سؤال بكل صراحة بقولكم
فيه فورد حمرا واقفه قريب من بيتنا في برحه و الموتر نظيييف مافيه شي ولا حوادث
وانا احسها مسروقه 100%
لو بلغت عليها بيقولون لي تعال و اتمشور و ادخل في اشياء مالي فيها
وانا ماني متعود على مراكز الشرطه و ما احب اتدخل في امور الناس
يعني السؤال لو ببلغ بيقولون لي تعال اشهد ومدري كيف ولا بيطلبون اللوحه
وبس خلاص ماعاد عندي شي ولا يطلبون مني شي؟
السؤال الثاني
انا متردد بين وظيفتين اقدم عليها الاستخبارات او الدفاع المدني
او اني اقدم على الجامعة الترم الثاني
وهل عندي فرصه اقدم في جامعة الترم الثاني بيفتح تقديم
ولا لازم اصبر للسنه الجايه؟
اسسسف يمكن الموضوعين مالهم علاقه بالسيارات لكن اعذروني مالي الا الله ثم انتم
وهذي صور لرياضنا الجميلة ..
إبلاغ
الردود
حبيبي اتصل على 999 و قول انا ساكن في الحي الفلاني
وفيه سياره واقفه لها فتره ولانعلم عنها او عن صاحبها مين
ياليت ترسل دوريه تتاكد من وضعها
وتجي الدوريه يشيكون عليها ويشيلونها اذا عليها تعميم
واذا ماعليها شي بيتركونها تحت المراقبه
انا ساكن ع شارع عام وتفحيط وازعاج وحوادث
وسياره منطوله ف مواقفنا بالبرحه جنب البيت
واصكها ببلاغ ماحد نشدني اواتصل علي يطلبوني للتحقيق
لان اذا فيها او عليها قضيه جنائيه
ترفع البصمات واذا انت لمست السياره او فتحتها
يلقون بصماتك وتكون في دايره الاشتباه
اما اذا ماقربتها بلغ ولا عليك شي
ياما بلغت عن سيارات مسروقه ومنطوله
و ياما ياما
طالما انك ماتعبثت بالسياره بلغ عادي ووضح لمركز البلاغات
ان موقع السياره جنب البيت واثارت الشبهات
لانها غريبه ولاحد يعرفها من اهل الحي
2 0
مشكورين على الردود
0 0
ليش خايف من التبليغ
تطمن ماراح يلحقك شيء ان شاء الله
خويي نفس الشيء بعد مارجع من ديرته للرياض لقى سيارة واقفة قريب من شقته وخمس ايام ماتحركت
ودق على المرور مرتين بلغهم وماجوا وفي الثالثة قال لهم انا متضرر من وجود السيارة ياتسحبونها والا انا بتصرف
في الاخير ارسلوا لها سطحة سحبتها
بدون مسائلة ولاهم يحزنون
0 0
اسمها رزه >>> بس ترى مدري وشهي
1 0
وبالنسبة للتقديم فالاستخبارات كويسة وفيها بدلات يمكن دبل الراتب بس فيها انظباط وعمل والدفاع المدني بعد كويسه بس عملهم ملل اكثر وقتك جالس لا شغله ولا مشغله وخلك على الوظيفة والدراسة يمديك عليها
1 0
1 0
1 0
ابشركم شفت المرور عندها اليوم يمكن في احد بلغ : )
0 0
الواحد يخاف يسوي خير مايفكونه بعدها، الله المستعان
بالنسبة للسؤال الثاني ماعندي خلفية عن الاستخبارات والدفاع المدني،
وبـ النسبة للتقديم بالفصل الثاني، على حسب الجامعة في فيها دراسة معيدين ممكن تحصل، وجرب روح إذا ماتبي تضيع فصل عليك مانت خسران شي
1 0
قبل 8 سنه و 6 شهر